Heinrich Laas
Heinrich Rudolf Laas (24. oktoober 1900 Tartu – 24. oktoober 1985) oli eesti vaimulik. Ta lõpetas aastal 1920 Tallinna Saksa Poeglaste Keskkooli. Aastatel 1920–1923 õppis ta Tartu Ülikooli usuteaduskonnas. Ordineeriti 2. novembril 1924 õpetajaks. Ta oli aastatel 1924–1948 Tarvastu Peetri koguduse õpetaja, lisaks hooldas ta aastatel 1945–1946 ka Paistu Maarja kogudust. Aastatel 1949–1960 oli ta Harju-Madise ja Risti koguduse õpetaja, aastatel 1960–1971 teenis ta Audru ja Tõstamaa Maarja kogudust.